Κότα βραστή με λαχανικά
Στο κρύο και στο κρύωμα η κοτόσουπα είναι βάλσαμο. Ειδικά αυτή η κότα, όπως τη φτιάχνουμε εδώ, με μπόλικο ζουμάκι και λαχανικά θα μας ζεστάνει και θα μας κάνει να νιώσουμε καλύτερα.
1 όρνιθα για βραστή (μεγάλης ηλικίας, δηλαδή, και με άφθονο λίπος) γύρω στα 2 κιλά, κομμένη στη μέση (ζητάμε από τον κρεοπώλη μας να την κόψει) ή 1 μεγάλο κοτόπουλο , 1 ξερό κρεμμύδι, κομμένο στα τέσσερα , 1 κεφάλι σκόρδο, κομμένο οριζοντίως στη μέση , 1 καρότο, καθαρισμένο, ολόκληρο , 1 κλωνάρι σέλερι, ολόκληρο , 1 μικρή ντομάτα, κομμένη στη μέση , 1 φύλλο δάφνης , 1 κλωνάρι φρέσκο θυμάρι , 10 κόκκοι μαύρο πιπέρι αλάτι, 5-6 μέτρια καρότα, σε κομμάτια 3 εκ. , 4-5 πράσα, το λευκό μέρος, σε κομμάτια 3 εκ. , 150 γρ. άσπρα μανιτάρια, ολόκληρα ή κομμένα στη μέση , 7-8 μικρά κολοκυθάκια, ολόκληρα , αλάτι, φρεσκοτριμμένο πιπέρι , χυμός λεμονιού, κατά βούληση
Για να φτιάξουμε την κοτόσουπα με τα λαχανικά, ξεκινάμε με τον ζωμό.Αλατίζουμε τα κομμάτια της κότας και τα βάζουμε σε βαθιά κατσαρόλα. Προσθέτουμε νερό τόσο ώστε να τα καλύψει κατά 3-4 εκ. και τοποθετούμε σε δυνατή φωτιά μέχρι το υγρό να πάρει βράση. Χαμηλώνουμε τη φωτιά και ξαφρίζουμε για περίπου 30 λεπτά.Προσθέτουμε όλα τα υπόλοιπα υλικά για τον ζωμό και βράζουμε για 1-1 1⁄2 ώρα, μέχρι το πουλερικό να μαλακώσει καλά. Βγάζουμε την κότα από την κατσαρόλα και τη μεταφέρουμε σε πιατέλα.Σουρώνουμε τον ζωμό (πετάμε τα λαχανικά και τα μυρωδικά) και τον μεταφέρουμε σε άλλη κατσαρόλα. Πρέπει να είναι περίπου 1.500 ml, διαφορετικά προσθέτουμε λίγο καυτό νερό.Ρίχνουμε στον ζωμό τα καρότα, τα πράσα και τα μανιτάρια και βράζουμε για 15 λεπτά. Προσθέτουμε και τα κολοκυθάκια και βράζουμε για άλλα 5-6 λεπτά – τα λαχανικά τα θέλουμε ελαφρώς αλ ντέντε. Αποσύρουμε από τη φωτιά.Κόβουμε την κότα σε μερίδες και μοιράζουμε σε πιάτα. Συμπληρώνουμε με λαχανικά και ζωμό, αλατοπιπερώνουμε και προσθέτουμε όσο χυμό λεμονιού θέλει ο καθένας.
Κοτόπουλο